
Република Србија

ОПШТИНА ПЕТРОВАЦ НА МЛАВИ

Општинска изборна комисија

Број: 004388917 2026 67658 004 000 013 005 15 003
Датум: 2.октобар 2026. године
 

ПЕТРОВАЦ НА МЛАВИ
ЗАПИСНИК
 СА 9. СЕДНИЦЕ ОПШТИНСКЕ ИЗБОРНЕ КОМИСИЈЕ ОДРЖАНЕ 2.10.2026. ГОДИНЕ

Седница је одржана 2.октобра 2026. године у малој сали општине Петровац на Млави са почетком у 19,00 часова.

Седници су присуствовали чланови из сталног састава Владимир Бошковић- председник: Ана Јовић – заменик председника   комисије,  Јелена Томашевић-члан, Саша Јовић-заменик члана, Милош Јанковић –члан, Душан Милановић -заменик члана, Јелена Борисављевић – члан Александра Ђорђевић- заменик члана, Ксенија Илић – члан, Млађан Петровић -члан, Зорица Јовановић –  члан и чланови из проширеног састава: Стефан Радосављевић-члан, Маријана Ранковић-заменик члана, Стефан Милосављевић – члан, Ана Марија Антић-заменик члана, Драгомир Милојевић-члан, Владан Илић-члан, Горан Стефановић-секретар и Јелена Миливојевић - заменик секретара.


Седници нису присуствовали чланови из сталног састава: Предраг Вујовић – заменик члана,  Јован Радоњић-заменик члана и Анастасија Влајић-заменик члана и чланови из проширеног састава: Стефан Немчевић и Зоран Илић:
Седницом председава Владимир Бошковић-председник Општинске изборне комисије.


Записник води Јелена Миливојевић, заменик секретара Општинске изборне комисије.

Након извршене прозивке од стране заменика секретара, председавајући је констатовао да постоји кворум за пуноважан рад и одлучивање, те је председавајући предложио  следећи:

ДНЕВНИ РЕД:

1. РАЗМАТРАЊЕ ПРЕДЛОГА РЕШЕЊА О ИМЕНОВАЊУ ЧЛАНА ИЗБОРНЕ КОМИСИЈЕ ОПШТИНЕ ПЕТРОВАЦ НА МЛАВИ У ПРОШИРЕНОМ САСТАВУ
2. РАЗНО


Председавајући је ставио на гласање предложени дневни ред који је Комисија једногласно усвојила са ДА,  а затим се приступило раду по тачкама.


Рад по тачкама дневног реда:

1. РАЗМАТРАЊЕ ПРЕДЛОГА РЕШЕЊА О ИМЕНОВАЊУ ЧЛАНА ИЗБОРНЕ КОМИСИЈЕ ОПШТИНЕ ПЕТРОВАЦ НАМЛАВИ У ПРОШИРЕНОМ САСТАВУ
Заменик секретара изборне комисије  упознао је присутне чланове комисије са  предлогом   овлашћеног лица Руске странке као подносиоца проглашене Изборне листе:  РУСКА СТРАНКА-СРБИЈА У БРИКСУ-СЛОБОДАН НИКОЛИЋ за именовање члана локалне изборне комисије у проширеном саставу и то за члана је предложена је  Сузана Лазовић из Петровца на Млави. Даље је упознала чланове да се правни основ за доношење овог решења налази у Закону о избору народних посланика, да је предлог поднело овлашћено лице (Сузана Лазовић), да је предлог благовремен, примљен 02.10.2026. године у 10.53 часова, да предложена лица имају изборно право и да ће предложено решење почети да се примењује од наредног дана од када је донето, а да ће мандат овим лицима трајати док Збирни извештај о резултатима гласања на изборима за народне посланике не постане коначан.

   Након што су чланови комисије размотрили предложено Решење, приступило се гласању .

       Комисија је са (8 гласова ЗА) 1 против  и 1 уздржаним донела: 

РЕШЕЊЕ 
О ИМЕНОВАЊУ ЧЛАНА 
ИЗБОРНЕ КОМИСИЈЕ ОПШТИНЕ ПЕТРОВАЦ НА МЛАВИ У ПРОШИРЕНОМ САСТАВУ 

      Као у прилогу
2. РАЗНО

Председник Комисије поздравио је и упознао новоизабраног члана из проширеног састава Владана Илића  о начину рада изборне комисије и роковима.
Такође, присутнима је достављен распоред странака на бирачким местима у сталном саставу, са роковима за подношење предлога за бирачке одборе у сталном и проширеном саставу као и са роковима изборне комисије у погледу доношења решења о одређивању бирачких одбора.

Са овим је седница завршила са радом у 19,15 часова.
     ЗАМЕНИК СЕКРЕТАРА КОМИСИЈЕ  

                               ПРЕДСЕДНИК КОМИСИЈЕ 
     _____________________                                                                 _______________________
         Јелена Миливојевић                                                                           Владимир Бошковић

